nickbes/lawsofisrael huggingface dataset:
חוק הבנקאות (שירות ללקוח) (תיקון מס' 39), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הכלכלה
יוזמים: ארז מלול
תחילה: 2025-11-21T00:00:00
פרסום: ספר החוקים, 21/05/2025, מס' חוברת 3417, עמ' 648
שמות קודמים:
Name: הצעת חוק הבנקאות (שירות ללקוח) (תיקון מס' 39), התשפ"ה–2025
Value: לחוק שהתקבל
Name: הצעת חוק הבנקאות (שירות ללקוח) (תיקון מס' 38), התשפ"ה–2025
Value: בקריאה השנייה והשלישית
Name: הצעת חוק הבנקאות (שירות ללקוח) (תיקון מס' 38), התשפ"ה–2024
Value: בקריאה הראשונה
Name: הצעת חוק הבנקאות (שירות ללקוח) (תיקון - הודעה ללקוח על אודות יתרה בחשבון עובר ושב שאינה נושאת ריבית), התשפ"ד-2024
Value: בדיון המוקדם
תקציר:
החוק מטיל חובה על תאגיד בנקאי למסור הודעה ללקוחותיו שהם יחידים על יתרת הזכות בחשבון העובר ושב שלהם, אם הצטברה בחשבון, במשך תקופה רצופה של רבעון קלנדרי לפחות, יתרת זכות בסכום העולה על 15,000 שקלים חדשים. בהודעה שתימסר ללקוח יכלול התאגיד הבנקאי הפניה למידע אודות חלופות השקעה אחרות שעשויות להשיא ללקוח תשואה גבוהה יותר לעומת הותרת הסכום ביתרת חשבון העובר ושב. לעניין סכום יתרת הזכות הנקוב בחוק כאמור, החוק מסמיך את שר האוצר, בהסכמת נגיד בנק ישראל ובאישור ועדת הכלכלה של הכנסת, לשנות בצו את הסכום האמור. החוק קובע כי הודעה על יתרת זכות כאמור תימסר ללקוח בתחילת כל רבעון, אך במשך תקופה של 18 חודשים מיום תחילתו של החוק,  ההודעה תימסר בתחילת כל חודש לגבי החודש הקודם. בתום תקופת הוראת השעה, נגיד בנק ישראל יהיה רשאי לקבוע, בצו, באישור ועדת הכלכלה של הכנסת, כי ההודעה כאמור תישלח בתדירות גבוהה יותר מאשר אחת לרבעון. בנוגע לאופן מסירת ההודעה ללקוח, נקבע כי ברירת המחדל היא מסירה בכתב באופן מיידי ונגיש (כמו למשל באמצעות מסרון), אלא אם כן הלקוח ביקש לקבל את ההודעות בדרך אחרת, וכן נקבע כי ההודעה תימסר ללקוח באופן שבו התאגיד הבנקאי שולח לו הודעות, כפי שהוסכם ביניהם. במקרים שבהם ידוע לתאגיד הבנקאי שהלקוח אינו יכול לקבל הודעה כתובה (כמו למשל לקוח שהוא בעל "טלפון כשר"), תימסר ללקוח הודעה קולית כחלופה להודעה הכתובה. עוד נקבע, כי המפקח על הבנקים בבנק ישראל רשאי לקבוע, במסגרת הוראות ניהול בנקאי תקין, הוראות לעניין ההודעה שתימסר ללקוח, אם ראה כי הדבר נדרש. בהוראות כאמור רשאי המפקח לקבוע הוראות לעניין חובת ההפניה למידע אודות חלופות השקעה, ובין היתר חובת הפניה להשקעה בגופים פיננסיים אחרים. לעניין אכיפת הוראות החוק, נקבע כי המפקח על הבנקים מוסמך להטיל עיצום כספי בסכום של 50,000 שקלים חדשים על תאגיד בנקאי שלא שלח ללקוחותיו הודעה כאמור על יתרת זכות בחשבונותיהם, או ששלח הודעה כאמור שלא בהתאם להוראות החוק. החוק ייכנס לתוקף ב-21.11.2025, כלומר בתום שישה חודשים מיום פרסומו ברשומות.
חוק העונשין (תיקון מס' 133 – הוראת שעה) (תיקון מס' 3), התשפ"ה-2025 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2025-05-21T00:00:00
פרסום: ספר החוקים, 21/05/2025, מס' חוברת 3416, עמ' 646
שמות קודמים:
Name: הצעת חוק העונשין (תיקון מס' 133 – הוראת שעה) (תיקון מס' 3), התשפ"ה-2025 
Value: בקריאה הראשונה
תקציר:
החוק מאריך את הוראת השעה הקובעת שתקופת המאסר המרבית שאותה ניתן לשאת בעבודות שירות היא תשעה חודשים ולא שישה חודשי מאסר, לתקופה של שלוש שנים נוספות.
חוק להשתתפותם של העובדים ובעלי תפקיד בשירות הציבורי, בצעדים לייצוב המצב הפיסקלי במדינה במהלך השנים 2025 ו-2026 (הוראת שעה) (תיקון), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2025-05-20T00:00:00
פרסום: ספר החוקים, 20/05/2025, מס' חוברת 3415, עמ' 644
שמות קודמים:
Name: הצעת חוק להשתתפותם של העובדים ובעלי תפקיד בשירות הציבורי, בצעדים לייצוב המצב הפיסקלי במדינה במהלך השנים 2025 ו-2026 (הוראת שעה) (תיקון), התשפ"ה-2025
Value: בקריאה השנייה והשלישית
Name: הצעת חוק להשתתפותם של העובדים ובעלי תפקיד בשירות הציבורי, בצעדים לייצוב המצב הפיסקלי במדינה במהלך השנים 2025 ו-2026 (הוראת שעה) (תיקון) (הארכת התקופה לחתימה על הסכם קיבוצי), התשפ"ה-2025
Value: בקריאה הראשונה
תקציר:
החוק להשתתפותם של העובדים ובעלי תפקיד בשירות הציבורי, בצעדים לייצוב המצב הפיסקלי במדינה במהלך השנים 2025 ו-2026 (הוראת שעה), התשפ"ה–2025, קבע הפחתת שכר לעובדי המגזר הציבורי בשיעור של 3.307% מחודש אפריל 2025 עד דצמבר 2025, והפחתה בשיעור של 1.2% במהלך שנת 2026, אלא אם כן נקבעה הפחתה אחרת בהסכם קיבוצי שנחתם עד חודש מרץ 2025 ואושר על ידי שר האוצר או הממונה על השכר. חוק זה מאריך את התקופה שנקבעה לחתימה על הסכם קיבוצי כאמור עד 30.6.2025. יובהר כי על אף הארכת התקופה לחתימה, הסכם כאמור יכול לשנות את הפחתת השכר המתחייבת לפי החוק בתקופה שמתחילת התקופה הקובעת הראשונה, ובלבד שההפחתה לפי ההסכם תואמת את תכליתו של החוק ואת שיעורי ההפחתה הקבועים בו.
חוק לתיקון פקודת בתי הסוהר (תיקון מס' 66 - הוראת שעה - חרבות ברזל) (חופשה מיוחדת לאסיר) (תיקון מס' 3), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2025-05-20T00:00:00
פרסום: ספר החוקים, 20/05/2025, מס' חוברת 3414, עמ' 642
שמות קודמים:
Name: הצעת חוק לתיקון פקודת בתי הסוהר (תיקון מס' 66 - הוראת שעה - חרבות ברזל) (חופשה מיוחדת לאסיר) (תיקון מס' 3), התשפ"ה-2025
Value: בקריאה הראשונה
תקציר:
חוק לתיקון פקודת בתי הסוהר (תיקון מס' 66 – הוראת שעה – חרבות ברזל) (חופשה מיוחדת לאסיר), התשפ"ד–2024, נחקק כהוראת שעה, במסגרתה נקבע כי הנציב או סוהר בדרגת גונדר שהוסמך לכך, רשאי לתת לאסיר, בתנאים שייראו לשר לביטחון לאומי, חופשה מיוחדת שלא תעלה על 45 ימים; זאת, בשל העלייה המשמעותית בתפוסת האסירים מעבר לתקן הכליאה, שנגרמה בשל המצב הביטחוני השורר במדינה שבשלו הוכרז מצב מיוחד בעורף כהגדרתו בחוק ההתגוננות האזרחית, התשי"יא–1951 ביום כ"ב בתשרי התשפ"ד (7 באוקטובר 2023). הסדר זה מותנה בכך שהאסיר הינו אזרח ישראלי או תושב ישראל שנשא לפחות מחצית מתקופת המאסר שנגזרה עליו ויתרת מאסרו אינה עולה על 45 ימים ביום היציאה לחופשה. מעבר לכך, נקבע כי הסדר זה לא יחול לגבי אסירים שהורשעו בעבירות מסוימות, לרבות עבירות ביטחון או כאלו שיש לגביהן חזקת מסוכנות, וכי תקופת מאסרו של אסיר לא תוארך בשל חופשה מיוחדת שניתנה לו במסגרת חוק זה. במסגרת התיקון הראשון הוארכה הוראת השעה לתקופה של חמישה חודשים, עד ליום י"ד בחשוון התשפ"ה (15 בנובמבר 2024), ובתיקון השני הוארכה עד ליום י"ז באייר התשפ"ה (15 במאי 2025).
במסגרת התיקון השלישי, הוארך תוקפה של הוראת השעה עד ליום י"א בטבת התשפ"ו (31 בדצמבר 2025).
חוק הבנקאות (שירות ללקוח) (תיקון מס' 38), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הכלכלה
יוזמים: אביחי אברהם בוארון, ארז מלול, משה פסל, דן אילוז, משה גפני
תחילה: 2025-12-01T00:00:00
פרסום: ספר החוקים, 14/05/2025, מס' חוברת 3413, עמ' 638
שמות קודמים:
Name: הצעת חוק הבנקאות (שירות ללקוח) (תיקון מס' 38), התשפ"ה–2025
Value: לחוק שהתקבל
Name: הצעת חוק הבנקאות (שירות ללקוח) (תיקון מס' 39), התשפ"ה–2025
Value: בקריאה השנייה והשלישית
Name: הצעת חוק הבנקאות (שירות ללקוח) (תיקון מס' 38) (הפקדת כספים במערכת סגורה – ניוד פיקדונות), התשפ"ה–2025
Value: בקריאה הראשונה
Name: הצעת חוק הבנקאות (שירות ללקוח) (תיקון - ניוד פקדונות ללקוחות הבנקים ללא העברת חשבון בנק), התשפ"ה-2024
Value: בדיון המוקדם
תקציר:
החוק קובע שהחל מ-1.12.2025, בנק ששווי נכסיו עולה על 5% משווי הנכסים של כלל הבנקים בישראל יהיה חייב לאפשר ללקוחות כל הבנקים לפתוח אצלו פיקדון במטבע ישראלי, מבלי להתנות זאת בפתיחת חשבון עובר ושב בבנק. לפי החוק, אפשרות זו מותנית בכך שהכספים יופקדו בפיקדון באמצעות חשבון במערכת סגורה, שניתן להפקיד בו רק כספים מחשבון של בעל הפיקדון בבנק אחר או בבנק הדואר, וכן להעביר אותם בחזרה רק לחשבון ממנו הועברו, וכן בהתאם לתנאים שקבע נגיד בנק ישראל בצו לפי חוק איסור הלבנת הון. בנוסף, החוק אוסר על בנק להפעיל השפעה בלתי הוגנת על הלקוח בכל עניין הקשור בפתיחת פיקדון כאמור בבנק אחר. כדי להקל על הליך הפקדת הכספים בפיקדון בבנק אחר, החוק מאפשר ללקוח לאשר בכתב לבנק שבו הוא מבקש להפקיד כספים לנהל עבורו את ההליכים הנדרשים לשם כך. המפקח על הבנקים יהיה רשאי להחיל את הוראות החוק גם על הפקדת כספים בפיקדונות במטבע חוץ. עוד קובע החוק כי המפקח על הבנקים יפרסם את מספר הפיקדונות שהופקדו בכל אחד מהבנקים באמצעות חשבון במערכת סגורה. כמו כן, המפקח על הבנקים יעביר לוועדת הכלכלה של הכנסת דיווח שנתי, החל משנת 2027 ולמשך 3 שנים, על יישום הוראות חוק זה.
חוק הממשלה (תיקון מס' 14), התשפ''ה–2025
סטטוס: התקבלה בקריאה שלישית
כנסת: 25
סוג הצעה: ועדה
ועדה: ועדת החוקה, חוק ומשפט
פרסום: ספר החוקים, 13/05/2025, מס' חוברת 3412, עמ' 636
שמות קודמים:
Name: הצעת חוק הממשלה (תיקון מס' 14), התשפ''ה–2025
Value: בקריאה השנייה והשלישית
Name: הצעת חוק הממשלה (תיקון מס' 14) (ביטול ממשלת החילופים), התשפ''ד–2024
Value: בקריאה הראשונה
תקציר:
כתיקון משלים לביטול הסדר ממשלת החילופים בחוק-יסוד: הממשלה, חוק זה מבטל את הסעיפים אשר מתייחסים להסדר של ממשלת חילופים בחוק הממשלה, התשס"א–2001.
חוק-יסוד: הממשלה (תיקון מס' 13)
סטטוס: התקבלה בקריאה שלישית
כנסת: 25
סוג הצעה: ועדה
ועדה: ועדת החוקה, חוק ומשפט
פרסום: ספר החוקים, 13/05/2025, מס' חוברת 3411, עמ' 634
שמות קודמים:
Name: הצעת חוק-יסוד: הממשלה (תיקון מס' 13)
Value: בקריאה השנייה והשלישית
Name: הצעת חוק-יסוד: הממשלה (תיקון מס' 18) (ביטול ממשלת חילופים)
Value: בקריאה הראשונה
תקציר:
ההסדר החוקתי של ממשלת חילופים נחקק בכנסת העשרים ושלוש, נוכח האתגרים השונים שהמדינה עמדה בהם באותה העת. עתה, נוכח הקשיים שהסדר ייחודי זה עורר, חוק היסוד מבטל את הסעיפים בחוק יסוד: הממשלה, הקובעים את ההסדר החוקתי האמור, ובמקביל עורך תיקוני התאמה בסעיפים השונים בחוק היסוד שמתייחסים להסדר האמור. על פי חוק היסוד ההסדר יבוטל החל מתחילת כהונת הכנסת ה–26.
חוק חדלות פירעון ושיקום כלכלי (תיקון מס' 4 - הוראת שעה - נגיף הקורונה החדש) (תיקון מס' 3), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2025-03-18T00:00:00
פרסום: ספר החוקים, 07/05/2025, מס' חוברת 3410, עמ' 632
שמות קודמים:
Name: הצעת חוק חדלות פירעון ושיקום כלכלי (תיקון מס' 4 - הוראת שעה - נגיף הקורונה החדש) (תיקון מס' 3), התשפ"ה-2025
Value: בקריאה השנייה והשלישית
Name: הצעת חוק חדלות פירעון ושיקום כלכלי (תיקון מס' 9) (צו עיכוב הליכים זמני בהליך לאישור הסדר חוב), התשפ"ה-2024 
Value: בקריאה הראשונה
תקציר:
החוק מאריך לתקופה קצרה הוראת שעה שמאפשרת לחייבים לבקש צו שיפוטי ל"עיכוב הליכים" לצורך גיבוש הסדר חוב. הוראת השעה פקעה ביום ה-17.03.2025. החוק מאריך את הוראת השעה עד ליום 31.07.2025 ומאפשר לשר המשפטים, באישור ועדת החוקה, להאריך אותה בתקופה של עד 6 חודשים נוספים.
חוק הפצת שידורים באמצעות תחנות שידור ספרתיות (תיקון מס' 7 – הוראת שעה) (תיקון), התשפ"ה-2025 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2025-02-01T00:00:00
פרסום: ספר החוקים, 02/04/2025, מס' חוברת 3400, עמ' 482
שמות קודמים:
Name: הצעת חוק הפצת שידורים באמצעות תחנות שידור ספרתיות (תיקון מס' 7 – הוראת שעה) (תיקון), התשפ"ה-2025 
Value: בקריאה הראשונה
תקציר:
התיקון מאריך עד ל-15.6.2025 את תוקף הוראת השעה הפוטרת את כלל הערוצים המסחריים ותחנות הרדיו האזוריות מתשלום בעד הפצתם באמצעות מערך עידן פלוס, ומחייבת גם ערוצים זעירים וזעירים ייעודיים להיות מופצים באמצעותו. לפי התיקון, בתקופת הוראת השעה ימומן המערך בידי הערוצים הציבוריים המופצים באמצעותו (תאגיד השידור הישראלי וערוץ הכנסת), ובאופן מוגבל גם מתקציב המדינה. כמו כן, בתקופת הוראת השעה, הערוצים הזעירים והזעירים-ייעודיים פטורים מהחובה להסכים לתת, ללא תמורה, את שידוריהם באינטרנט לספקי תכנים רשומים (שהם גופים שפעילותם העיקרית היא שידור באינטרנט של תכנים לציבור בישראל, ורשומים במרשם שמנהלת המועצה לשידורי כבלים ולשידורי לווין).
לשם חיסכון בעלויות ההפצה, החוק קובע כי החל מה-31.1.2025 ועד תום תקופת הוראת השעה, הפצת השידורים באמצעות המערך תיעשה באמצעות מרבב אחד בלבד, ולא יופצו באמצעותו שידורי טלוויזיה ורדיו אלא אם כן קיימת קיבולת פנויה להפצתם, וכן לא יופצו שידורים בטכנולוגיית חדות גבוהה אלא אם כן קיימת קיבולת פנויה להפצתם בטכנולוגיה זו במסגרת אותו מרבב.
בנוסף, וכדי לאפשר לממשלה לגבש הסדר חדש לעניין מערך עידן פלוס, התיקון מסמיך את שר התקשורת להאריך בצו, באישור ועדת הכלכלה של הכנסת, את הוראת השעה בתקופות נוספות שלא יעלו במצטבר על 4.5 חודשים נוספים, ובלבד שהתקיימו שני תנאים: האחד, ששר התקשורת הגיש לוועדת הכלכלה, עד ל-29.5.2025, חוות דעת כלכלית בעניין חובת הפצה במערך עידן פלוס ובעניין חובת העברת שידוריהם של ערוצים מסחריים על ידי ספקי תכנים רשומים; השני, שעד 15.6.2025 אושרה בקריאה הראשונה הצעת חוק ממשלתית העוסקת בהפצת שידורים במערך עידן פלוס, וכן בהפצת שידורי טלוויזיה באמצעות האינטרנט. 
מאחר שהוראת השעה פקעה ב-31.1.2025, החוק קובע כי תחילתו של התיקון ב-1.2.2025.
חוק הכשרות המשפטית והאפוטרופסות (תיקון מס' 22 והוראת שעה), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: פנינה תמנו, קטי קטרין שטרית, עודד פורר, שלי טל מירון, מירב בן ארי, מתן כהנא, בועז ביסמוט, מאיר כהן, אליהו רביבו, ניסים ואטורי, יבגני סובה, שרון ניר, משה פסל, אריאל קלנר, יוראי להב הרצנו
תחילה: 2025-04-01T00:00:00
פרסום: ספר החוקים, 01/04/2025, מס' חוברת 3391, עמ' 446
שמות קודמים:
Name: הצעת חוק הכשרות המשפטית והאפוטרופסות (תיקון מס' 22 והוראת שעה), התשפ"ה–2025
Value: בקריאה השנייה והשלישית
Name: הצעת חוק הכשרות המשפטית והאפוטרופסות (תיקון מס' 22) (שלילת האפוטרופסות מהורה בשל עבירת חבלה בכוונה מחמירה כלפי בן משפחה), התשפ"ה–2025
Value: בקריאה הראשונה
Name: הצעת חוק הכשרות המשפטית והאפוטרופסות (תיקון - הרחבת שלילת האפוטרופסות הטבעית והגבלת מימוש זכות הורות עבור מורשעים בעבירות אלימות במשפחה), התשפ"ג-2023
Value: בדיון המוקדם
תקציר:
סעיף 27א לחוק הכשרות המשפטית והאפוטרופסות, התשכ"ב–1962 (להלן – החוק), קבע קודם לחקיקת החוק כי אפוטרופסותו של הורה תישלל באופן אוטומטי אם הורשע בעבירות רצח או ניסיון לרצח כלפי ההורה האחר של הקטין או כלפי אחד מילדיו שלו, או אם הורשע בעבירת אינוס באחד מילדיו. תיקון מס' 22 מרחיב את העבירות שעליהן יחול ההסדר כך שיחול גם על עבירה של חבלה בכוונה מחמירה לפי סעיף 329 לחוק העונשין, התשל"ז–1977, שבוצעה על ידי הורה כלפי ההורה האחר של הקטין או כלפי אחד מילדיו שלו. כך שגם בעבירה זו תישלל האפוטרופסות של ההורה באופן אוטומטי. יחד עם זאת, נקבע כי בעבירה זו האפוטרופסות תישלל באופן אוטומטי כאמור רק לאחר הרשעה, ולא תהיה שלילה אוטומטית זמנית בעת הגשת כתב אישום, כפי שקיים לעניין העבירות המנויות כבר בהסדר הקיים. 
בנוסף, נקבע תיקון מבהיר בחוק –  מאז חקיקתו של סעיף 27א האמור, אירעו מקרים שבהם הורה שאפוטרופסותו נשללה ניסה לטעון לזכויות הוריות שונות, ובהן הזכות להשיב בהליכים שונים בעניין הקטין והזכות לקשר בינו ובין הקטין. משכך, ובמטרה למנוע התדיינויות מיותרות בעניין זה, נקבע במפורש שהורה שאפוטרופסותו נשללה לא יהיה משיב בבקשה בעניינו של ילדו הקטין וכי במקרה שהוא מגיש בקשה, היא תוגש בצירוף ראיות לכאורה המעידות על כך שבירור הבקשה נדרש לטובת הקטין ושחל שינוי נסיבות המצדיק את בירור הבקשה. הבקשה תידון אחרי שבית המשפט מצא שהוגשו ראיות אלה והוא רשאי למחוק את הבקשה על הסף גם ללא תגובת המשיב.
חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון מס' 7 - הוראת שעה), התשפ"ה-2025 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה המשותפת של ועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009
תחילה: 2025-04-05T00:00:00
פרסום: ספר החוקים, 01/04/2025, מס' חוברת 3390, עמ' 442
שמות קודמים:
Name: הצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון מס' 7- הוראת שעה), התשפ"ה-2025 
Value: בקריאה השנייה והשלישית
Name: הצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (הוראת שעה) (בקשה מקוונת להנפקת תעודת זהות), התשפ"ה-2025 
Value: בקריאה הראשונה
תקציר:
החוק קובע כי ניתן להגיש בקשות מקוונות להנפקת תעודות זהות בלבד, בלא צורך בהתייצבות בלשכות רשות האוכלוסין, למי שטביעות אצבעותיו נאגרו במאגר הביומטרי הלאומי, בכפוף לתנאים המפורטים בחוק זה. נקבע כי השירות יינתן רק למי שמגיש את הבקשה כשהוא בגבולות מדינת ישראל. כמו כן, נקבע כי תעודות הזהות שיונפקו באמצעות הגשת בקשות מקוונות יהיו בתוקף ל-5 שנים בלבד. ההסדר עוגן בהוראת שעה שתקפה למשך שנה, עם אפשרות להאריכה לתקופה של עד שנה נוספת.
חוק התכנון והבנייה (תיקון מס' 160 והוראות שעה), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2025-04-03T00:00:00
פרסום: ספר החוקים, 03/04/2025, מס' חוברת 3408, עמ' 532
שמות קודמים:
Name: הצעת חוק התכנון והבנייה (תיקון מס' 160 והוראות שעה), התשפ"ה-2025
Value: בקריאה השנייה והשלישית
Name: סעיף 16 (שימוש בהיטלי השבחה לתחזוקת שבר) מתוך הצעת חוק התוכנית הכלכלית (תיקוני חקיקה ליישום המדיניות הכלכלית לשנת התקציב 2025), התשפ"ה-2024 [פוצל לפי סעיף 84(ב) לתקנון]
Value: בקריאה הראשונה
תקציר:
החוק קובע שורת תיקונים בחוק התכנון והבנייה. ראשית, הארכת הפטור מהיטל השבחה למיתקנים פוטו וולטאים שמיועדים לשימוש עצמי בחמש שנים, כמו כן קובע החוק פטור מהיטל השבחה לאותה תקופת זמן  למיתקנים לאגירת אנרגיה שהם חלק מהמתקן הפוטו וולטאי וכן פטור מלא או חלקי מהיטל השבחה, לפי שיקול דעתה של הרשות המקומית למתקן אגירת אנרגיה גדול או שאינו חלק ממתקן פוטו וולטאי. בנוסף,  החוק מאריך את הפטור למתקנים פוטו וולטאים שאינם לשימוש עצמי עד לסוף שנת 2028. שנית, הוספת שימוש אפשרי לכספי היטל השבחה לטובת תחזוקה ארוכת טווח של נכסים ציבוריים שבבעלות רשות מקומית בתנאים הקבועים בחוק. שלישית, מתן סמכות לוועדות מקומיות לתכנון ובנייה לתת הקלה מתוכנית לגבי בניין קיים שבנייתו הושלמה שמונה שנים או יותר ממועד הבקשה להקלה, להגדיל בתכנית שטח כולל מותר לבנייה במגרש שאין בו מבנים הטעונים חיזוק, או במגרש שמיועד למגורים- אם חלפו חמש שנים מיום שאושרה תכנית שחלה על המגרש.  לאשר בתכנית כל דבר שיכלה ועדה מקומית לאשר כהקלה, לרבות לפי משטר ההקלות הקודם. רביעית, הרחבת הסמכות המקבילה של רשות הרישוי של הוועדה לתשתיות לאומיות לדון בסוגים נוספים של בקשות להיתרים לתשתיות לאומיות (מיזמי תשתית חיוניים, תשתית לאומית ע"פ תמ"א ללא תשריט, ושמונה היתרים לקווי תשתית תת קרקעיים למים) והרחבת הסמכות השיניונית במקרים בהם רשות הרישוי המקומית החלה טיפול בבקשה להיתר, אך לא סיימה אותו בחלוף התקופה שנקבעה בחוק. כן, קיצור הזמנים בהעברת בקשה להיתר מרשות רישוי מקומית לרשות רישוי ארצית במקרים בהם קיימת אפשרות להעביר את הבקשה, והחלפת רשות הרישוי המחוזית הפועלת בשטחים גליליים כך שההיתרים בשטחים אלה יינתנו על ידי רשות רישוי ארצית.
חוק העונשין (תיקון מס' 152), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: לימור סון הר מלך
פרסום: ספר החוקים, 03/04/2025, מס' חוברת 3407, עמ' 528
שמות קודמים:
Name: הצעת חוק העונשין (תיקון מס' 152), התשפ"ה–2025
Value: בקריאה השנייה והשלישית
Name: הצעת חוק העונשין (תיקון מס' 155) (איחוד עבירת האינוס ועבירת מעשה סדום), התשפ"ה–2025
Value: בקריאה הראשונה
Name: הצעת חוק העונשין (תיקון - איחוד עבירת האינוס ועבירת מעשה סדום), התשפ"ה-2024
Value: בדיון המוקדם
תקציר:
התיקון כולל שורת תיקונים לעבירות המין בחוק העונשין, בראשם הקביעה כי עבירת האינוס בסעיף 345 לחוק העונשין ועבירת מעשה הסדום בסעיף 347 לחוק העונשין יאוחדו לעבירה אחת של "אינוס". על כן נקבע שכל החדרת איבר או חפץ לאיברים אינטימיים של אישה או גבר, וכן החדרת איבר מין לפיהם של אישה או גבר, תיקרא "אינוס". בנוסף, המונחים "בעילה" ו"מעשה סדום" המשמשים כיום, הוחלפו במונח "חדירה". כמו כן נעשו תיקונים נוספים: תוקן סעיף 346 לחוק העונשין, שעניינו עבירה של "בעילה אסורה בהסכמה", האוסר קיום יחסי מין עם קטינה שגילה 14 עד 16, במידה והבועל אינו נשוי לה, או קיום יחסי מין תוך ניצול יחסי מרות בין הפוגע לנפגע. שם העבירה שונה ל"חדירה אסורה" וחל על קטינה או קטין כאחד, ללא תלות בקשר נישואין. עוד נקבע מפורשות כי מי שהורשע בעבירה לפי סעיף 347 (מעשה סדום) לחוק העונשין כנוסחו ערב ביטולו בחוק זה, יראו אותו כמי שהורשע בעבירה לפי סעיף 345 (אינוס) או 346 (בעילה אסורה) לחוק העונשין, לפי העניין.
חוק למניעת הפליה ברישוי מחמת מצב בריאותי (תיקוני חקיקה), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הבריאות
יוזמים: מיכל מרים וולדיגר, יונתן מישרקי
תחילה: 2025-04-03T00:00:00
פרסום: ספר החוקים, 03/04/2025, מס' חוברת 3406, עמ' 520
שמות קודמים:
Name: הצעת חוק למניעת הפליה ברישוי מחמת מצב בריאותי (תיקוני חקיקה), התשפ"ה–2025
Value: בקריאה הראשונה
Name: הצעת חוק איסור הפליה ברישוי מחמת מצב בריאותי (תיקוני חקיקה), התשפ"ג-2022
Value: בדיון המוקדם
תקציר:
בפקודת הרופאים, בחוק הפסיכולוגים, בפקודת רופאי השיניים, בפקודת הרוקחים בחוק העובדים הסוציאליים, ובחוק הסדרת העיסוק במקצועות הבריאות, נכללה מחלת נפש בהגדרה "מחלה מסכנת", כאשר בחלק מחיקוקים אלה היא אף נכללה בהגדרה האמורה ללא תלות בשאלת השפעתה על היכולת לעסוק במקצוע או על סכנה אפשרית לבריאות האנשים שבטיפולו של בעל המקצוע.
חוק זה מתקן את החיקוקים האמורים ומתאים אותם לרוח חוק שוויון זכויות לאנשים עם מוגבלות ולהוראותיו, בכך שהוא מוחק את ההגדרה "מחלה מסכנת" ואת האזכורים שלה, ומתקן בהתאמה את ההוראות הנוגעות לסמכויות הנתונות לגורמי הרישוי לעניין בדיקת כשירותם הרפואית של מבקשי רישיון ובעלי מקצוע. כך, שבין היתר, אם לגורם הרישוי יש חשש סביר כי למבקש רישיון לעסוק במקצועות המוסדרים בחיקוקים אלה, יש כושר לקוי, לרבות עקב מחלה, העלול לשלול ממנו בנסיבות העניין את היכולת לעסוק במקצוע לחלוטין, זמנית או חלקית, או שיש בו כדי לפגוע בנסיבות העניין בבריאות אנשים שבטיפולו, הוא רשאי לדרוש מהמבקש להתייצב לפני ועדה רפואית לשם בדיקה. בדומה לכך, גורם הרישוי רשאי לדרוש מבעל מקצוע להתייצב לפני ועדה רפואית לשם בדיקה אם ראה שיש לו כושר לקוי כאמור. 
כמו כן, החוק מתקן את הרכב הוועדות הרפואיות הבודקות את כשירותם הרפואית של מבקשי רישיון או של בעלי מקצוע, במקרים שבהם הם נדרשים כאמור להתייצב לפני ועדה כזו לשם בדיקה, ומוחק את ההוראה המתייחסת להרכב מיוחד במקרה של בדיקת כושר נפשי. כמו כן, החוק מתקן את הרכב הוועדות הרפואיות כך שהוא כולל שני רופאים מומחים ונציג שהוא בעל אותו מקצוע שלגביו דנים.
לבסוף, החוק מתקן את חוק אומנה לילדים, שבו נקבע כי אחד התנאים לקבלת רישיון אומנה הוא שאין למבקש או לכל אדם המתגורר עימו לקות נפשית, מגבלה או מחלה שיש בהן כדי לפגוע ביכולתו לשמש אומן או לפגוע בילד בצורה כלשהי, ומוחק את ההתייחסות המפורשת ללקות נפשית, כך שתנאי זה מתייחס לכל לקות שיש בה כדי לפגוע כאמור. יובהר כי אין בחוק זה כדי לגרוע מהסמכות הנתונה לפי חיקוקים אלה לגורמי הרישוי לבחון את כשירותם הרפואית של מבקשי רישיון ובעלי מקצוע.
חוק הרשות הלאומית למאבק בעוני, התשפ"ה-2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת העבודה והרווחה
יוזמים: ינון אזולאי, עאידה תומא סלימאן, נעמה לזימי, יוסף עטאונה, עופר כסיף, איימן עודה, אחמד טיבי, יונתן מישרקי
תחילה: 2025-10-03T00:00:00
פרסום: ספר החוקים, 03/04/2025, מס' חוברת 3405, עמ' 512
שמות קודמים:
Name: הצעת חוק הרשות הלאומית למאבק בעוני, התשפ"ה-2025
Value: בקריאה השנייה והשלישית
Name: הצעת חוק הרשות הלאומית למאבק בעוני, התשפ"ד-2024
Value: בקריאה הראשונה
Name: הצעת חוק הרשות הלאומית למאבק בעוני, התשפ"ג-2022
Value: בדיון המוקדם
תקציר:
חוק זה קובע את הקמתה של הרשות הלאומית למאבק בעוני, שתפעל לצמצום העוני, למניעת העמקתו ולחילוץ אנשים מעוני. הרשות תוקם במשרד הרווחה והביטחון החברתי, והיא תהיה עצמאית בהפעלת סמכויותיה. כמו כן, נקבע כי משרדי ממשלה, רשויות מקומיות ותאגידים סטטוטוריים יתייעצו עם הרשות בעניינים שנוגעים למאבק בעוני ומניעתו. 
חוק זה קובע את תפקידי הרשות, ובהן: גיבוש תוכנית לאומית רב שנתית ותוכניות שנתיות למאבק בעוני ולמניעת עוני, פיקוח על הגורמים החייבים בביצוע התוכניות, ייעוץ לממשלה בגיבוש מדיניות בתחומי פעילות הרשות, תיאום בין משרדי הממשלה ובינם לבין רשויות מקומיות בתחום המאבק בעוני.
עוד נקבע כי במידת הצורך הרשות תעזור לממשלה ולרשויות מקומיות במתן סיוע לחלוקת מזון לאוכלוסיות הזקוקות לכך, וכן למניעת עוני אצל אוכלוסיות שנמצאות בסיכון לעוני. תפקיד נוסף של הרשות הוא להציע חקיקה בתחומי פעולתה, וכן להגיש חוות דעת על הצעות חוק והצעות לחקיקת משנה שנוגעות לתחומי פעולתה, אשר במסגרתן היא תציג השפעות אפשריות שיש לחקיקה המוצעת על המאבק בעוני. חוק זה קובע כי שר הרווחה והביטחון החברתי ימנה לרשות מועצה בת 29 חברים שיהיו בה נציגי הממשלה ונציגי ציבור בעלי ידע וניסיון בתחומי הפעולה של הרשות, ובהם לפחות נציג אחד עם ניסיון חיים בעוני. המועצה תתווה את מדיניות הרשות, תנחה את מנהל הרשות במילוי תפקידו, תאשר את התוכנית הלאומית הרב שנתית ואת התוכניות השנתיות, וכן תדון בהצעת התקציב של הרשות ובדין וחשבון על פעולותיה שתגיש הרשות. 
במסגרת הרשות יוקם גם מרכז לאומי למידע ומחקר שיאסוף מידע, יעבד נתונים ויערוך השוואות בינלאומיות בתחום העוני ובתחומי פעולתה של הרשות.  מחקריו של המרכז יבוצעו בתיאום עם המוסד לביטוח לאומי.
תקציב הרשות יוגש לאישור מנכ"ל משרד הרווחה בכל שנה והוא ייקבע במסגרת חוק התקציב השנתי, במסגרת תקציב משרד הרווחה והביטחון החברתי.